ศาลเจ้าแสงธรรม

ศาลเจ้าแสงธรรม มีชื่อในภาษาฮกเกี้ยนว่า เตงก้องต๋อง (;), ศาลเจ้าจีนของจังหวัดภูเก็ต ที่อนุรักษ์สถาปัตยกรรมแบบฮกเกี้ยนดั้งเดิมไว้ได้อย่างสมบูรณ์ที่สุดแห่งหนึ่งของจังหวัดภูเก็ต สร้างโดยคหบดีชาวฮกเกี้ยน ที่เข้ามาทำงานเหมืองแร่ดีบุก ปลายสมัยราชวงศ์ชิง

 ประวัติ 
ศาลเจ้าเตงก้องต๋อง มีชื่อเดิมว่า  ศาลเจ้าซินเจี้ยเก้ง  () สร้างเมื่อสมัยปีรัชศกที่ 17 ของจักรพรรดิกวังซฺวี่() แห่งราชวงศ์ชิง ซึ่งตรงกับ พ.ศ.2434 โดย หลวงอำนาจนรารักษ์ (ตันค้วด) () คหบดีชาวฮกเกี้ยนจากเมืองเฉวียนโจว() มณฑลฮกเกี้ยน ได้สร้างศาลเจ้าแห่งนี้เพื่อเป็นที่ประดิษฐานเทพเจ้าจีนที่สายตระกูลแซ่ตัน （陳）นับถือมาแต่เดิม โดยใช้เป็นสถานที่เคารพสักการบูชาสิ่งศักดิ์สิทธิ์ รวมทั้งเพื่อใช้เป็นศูนย์รวมพบปะระหว่างญาติมิตร

 สถาปัตยกรรมและลักษณะเด่น 
ศาลเจ้าแสงธรรมมีสถาปัตยกรรมแบบจีนฮกเกี้ยนดั้งเดิม อาคารหลักมีขนาดเล็กแต่ตกแต่งอย่างประณีต หลังคาประดับด้วยปูนปั้นมังกรและตุ๊กตาจีนที่เป็นลวดลายศิลปะแบบฮกเกี้ยน ซึ่งเป็นเอกลักษณ์ของศาลเจ้าจีนในภูมิภาคนี้ 

ภายในศาลเจ้ามีภาพเขียนลายเส้นสีดำบนผนัง ซึ่งเล่าเรื่องราวจาก ตำนานซิยินกุ้ย (นิทานจีนโบราณเกี่ยวกับเทพอ๋องซุนต่ายสายในอดีต) ประดับอยู่ทั้งสองฝั่งผนัง เป็นหนึ่งในจุดสนใจทางวัฒนธรรมและศิลปกรรม

 การอนุรักษ์และรางวัล 
ใน ปี พ.ศ. 2540 ศาลเจ้าแสงธรรมได้รับ พระราชทานรางวัลอนุรักษ์ดีเด่น จากสมเด็จพระเทพรัตนราชสุดาฯ โดยได้รับการคัดเลือกจากสมาคมสถาปนิกสยามในพระบรมราชูปถัมภ์ ซึ่งเป็นเกียรติอย่างสูงต่อการรักษาเอกลักษณ์สถาปัตยกรรมแบบจีนโบราณไว้ได้อย่างสมบูรณ์ 

นอกจากนี้ มีการบูรณะครั้งใหญ่ในปี พ.ศ. 2542 เพื่อฉลองครบรอบ 109 ปี ของศาลเจ้า
แสงธรรม